Supercell-pelitalo on palkittu Kasvuyritys 2013 –tapahtumassa vuoden teknologiakasvaja –palkinnolla. Palkinnon perusteluissa muun muassa Hay Day-, Clash of Clans- ja Gunshine-pelit tehnyt pelikehittäjä todettiin Suomen kaikkien aikojen nopeimmin ja kannattavimmin koskaan kasvaneeksi yritykseksi.

Valintaraati totesi Supercellin olevan myös ”globaalissa mielessä uniikki yritys ainutlaatuisella tavallaan kehittää hittipelejä. Niiden lisäksi Supercell on luonut innovatiivisen liiketoimintamallin ja yrityskulttuurin.”

Supercellin toimitusjohtaja Ilkka Paananen pitää Suomea maailman ylivoimaisesti parhaana paikkana tehdä pelejä ja kiittää Tekesiä, jota ilman jättimenestys ei olisi ollut mahdollista.

Tekes on rahoittanut Supercelliä yhteensä vajaalla kahdella miljoonalla eurolla. Verotuloja Supercelliltä on puolestaan kertynyt vuodesta 2010 alkaen yli 44 miljoonaa euroa.

Muut ehdokkaat Teknologiakasvajaksi olivat Graniittirakennus Kallio, Ledil, CH-Polymers, KPA Unicon ja Renewa.

Lisätietoja: http://www.tekes.fi

Lisätietoja: http://www.supercell.net/

Lisää aiheesta

Suomalainen peliala kiitää kohti miljardeja

Suomalainen Supercell nujersi EA:n latauslistoilla

Suomalainen Supercell saa ylistystä maailmalla

Supercell luottaa lahjakkuuteen ja ketteryyteen